b"\n_START_ARTICLE_\nSaffa (Ramal\xc2\xb7lah)\n_START_SECTION_\nHist\xc3\xb2ria\n_START_PARAGRAPH_\nHom ha proposat que Saffa \xc3\xa9s el Casale Saphet de l'\xc3\xa8poca dels croats.\n_START_SECTION_\n\xc3\x88poca otomana\n_START_PARAGRAPH_\nEn el primer cens otom\xc3\xa0 de 1525-1526 no era esmenada per\xc3\xb2 en el de 1538-1539 Saffa era situada a la n\xc3\xa0hiya d'al-Quds, i anomenada com a Mazra, o terra cultivada._NEWLINE_En 1838 fou registrada com a vila musulmana situada al districte de Beni Harith a l'oest de Jerusalem. _NEWLINE_En 1870 Victor Gu\xc3\xa9rin assenyal\xc3\xa0 que: \xc2\xabAquesta vila ocupa un altipl\xc3\xa0, que cont\xc3\xa9 quatre-cents habitants. Algunes pedres, disperses o incrustades en edificis \xc3\xa0rabs, i nombroses excavacions a la roca, com cisternes, tombes, pedreres i voltes subterr\xc3\xa0nies, demostra que l'actual Saffa va succeir a una antiga localitat.\xc2\xbb Una llista de pobles otomans del mateix any va mostrar que Saffa tenia 200 habitants amb 67 cases, tot i que el nombre de poblaci\xc3\xb3 nom\xc3\xa9s inclo\xc3\xafa homes.   _NEWLINE_En 1883 el Survey of Western Palestine de la Palestine Exploration Fund descriu Suffa: \xc2\xabUn petit llogaret al\xc3\xa7at sobre una cresta, amb un pou d'aigua a l'est i un lloc sagrat cap al sud.\xc2\xbb_NEWLINE_En 1896 s'estimava la poblaci\xc3\xb3 de Safa en unes 564 persones.\n_START_SECTION_\n\xc3\x88poca del Mandat Brit\xc3\xa0nic\n_START_PARAGRAPH_\nEn el cens de Palestina de 1922, organitzat per les autoritats del Mandat Brit\xc3\xa0nic, la poblaci\xc3\xb3 de Saffa era de 495 musulmans, incrementats en el cens de 1931 a 644 musulmans, en 143 cases._NEWLINE_En el cens de  1945 la poblaci\xc3\xb3 era de 790 musulmans, mentre que l'\xc3\xa0rea total de terra era de 9,602 d\xc3\xbanams, segons una enquesta oficial de terra i poblaci\xc3\xb3. D'aquests, 2,536 eren usats per a plantacions i terra de rec, 2,975 per a cereals, mentre 99 d\xc3\xbanams eren s\xc3\xb2l edificat.\n_START_SECTION_\nDespr\xc3\xa9s de 1948\n_START_PARAGRAPH_\nEn la vespra de guerra araboisraeliana de 1948, i despr\xc3\xa9s dels acords d'armistici araboisraelians de 1949, Saffa fou ocupada pel regne haixemita de Jord\xc3\xa0nia. Despr\xc3\xa9s de la Guerra dels Sis Dies de 1967 va romandre sota l'ocupaci\xc3\xb3 israeliana."